title: Directiva de punere în aplicare 2011/43/UE a Comisiei din 13 aprilie 2011 de modificare a Directivei 91/414/CEE a Consiliului în vederea includerii substanței active polisulfură de calciu și de modificare a Deciziei 2008/941/CE a Comisiei  Text cu relevanță pentru SEE

text:
               14.4.2011

               RO

               Jurnalul Oficial al Uniunii Europene

               L 100/39

         DIRECTIVA DE PUNERE ÎN APLICARE 2011/43/UE A COMISIEI
   din 13 aprilie 2011
   de modificare a Directivei 91/414/CEE a Consiliului în vederea includerii substanței active polisulfură de calciu și de modificare a Deciziei 2008/941/CE a Comisiei
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (1), în special articolul 6 alineatul (1),
   întrucât:

               (1)

               Regulamentele (CE) nr. 1112/2002 (2) și (CE) nr. 2229/2004 (3) ale Comisiei stabilesc normele detaliate de punere în aplicare a etapei a patra a programului de lucru menționat la articolul 8 alineatul (2) din Directiva 91/414/CEE, precum și o listă de substanțe active care urmează să fie evaluate, în vederea unei eventuale includeri a acestora în anexa I la Directiva 91/414/CEE. Această listă include substanța polisulfură de calciu.

               (2)

               În conformitate cu articolul 24e din Regulamentul (CE) nr. 2229/2004, solicitantul și-a retras sprijinul privind includerea respectivei substanțe active în anexa I la Directiva 91/414/CEE în termen de două luni de la primirea proiectului de raport de evaluare. În consecință, Decizia 2008/941/CE a Comisiei din 8 decembrie 2008 privind neincluderea anumitor substanțe active în anexa I la Directiva 91/414/CEE a Consiliului și retragerea autorizațiilor pentru produsele de protecție a plantelor care conțin aceste substanțe (4) a fost adoptată privind neincluderea polisulfurii de calciu.

               (3)

               În conformitate cu articolul 6 alineatul (2) din Directiva 91/414/CEE, notificatorul inițial (denumit în continuare „solicitant”) a prezentat o nouă cerere solicitând aplicarea procedurii accelerate prevăzute la articolele 14-19 din Regulamentul (CE) nr. 33/2008 al Comisiei din 17 ianuarie 2008 de stabilire a normelor de aplicare a Directivei 91/414/CEE a Consiliului în privința unei proceduri ordinare și a unei proceduri accelerate de evaluare a substanțelor active prevăzute în programul de lucru menționat la articolul 8 alineatul (2) din directiva respectivă, dar care nu au fost incluse în anexa I (5) la aceasta.

               (4)

               Cererea a fost transmisă Spaniei, care a fost desemnată stat membru raportor prin Regulamentul (CE) nr. 2229/2004. Perioada de timp pentru procedura accelerată a fost respectată. Specificațiile substanței active și utilizările indicate sunt identice cu cele care au făcut obiectul Deciziei 2008/941/CE. Cererea respectivă este conformă, de asemenea, cu celelalte cerințe de fond și de procedură de la articolul 15 din Regulamentul (CE) nr. 33/2008.

               (5)

               Spania a evaluat informațiile suplimentare transmise de către solicitant și a pregătit un raport suplimentar. Raportul respectiv a fost comunicat Autorității Europene pentru Siguranța Alimentară (denumită în continuare „Autoritatea”) și Comisiei, la data de 14 februarie 2010. Autoritatea a comunicat raportul suplimentar, pentru observații, celorlalte state membre și solicitantului și a transmis Comisiei observațiile primite. În conformitate cu articolul 20 alineatul (1) din Regulamentul (CE) nr. 33/2008 și la solicitarea Comisiei, autoritatea a prezentat Comisiei concluzia sa referitoare la polisulfura de calciu la data de 28 octombrie 2010 (6). Proiectul de raport de evaluare, raportul suplimentar și concluzia Autorității au fost reexaminate de către statele membre și Comisie în cadrul Comitetului permanent pentru lanțul alimentar și sănătatea animală și au fost finalizate la 11 martie 2011 sub forma raportului Comisiei de examinare a substanței polisulfură de calciu.

               (6)

               Diferitele examinări efectuate au arătat că produsele de protecție a plantelor care conțin polisulfură de calciu pot îndeplini, în general, cerințele prevăzute la articolul 5 alineatul (1) literele (a) și (b) din Directiva 91/414/CEE, în special în ceea ce privește utilizările examinate și precizate în raportul de reexaminare al Comisiei. Prin urmare, este adecvat să se includă polisulfura de calciu în anexa I, pentru a se asigura că, în toate statele membre, autorizațiile pentru produsele de protecție a plantelor care conțin această substanță activă vor putea fi eliberate în conformitate cu dispozițiile directivei menționate.

               (7)

               Înainte de includerea unei substanțe active în anexa I, ar trebui acordat un termen rezonabil pentru a permite statelor membre și părților interesate să se pregătească pentru îndeplinirea noilor cerințe care decurg din această includere.

               (8)

               Fără a aduce atingere obligațiilor prevăzute în Directiva 91/414/CEE ca urmare a includerii unei substanțe active în anexa I, statele membre ar trebui să dispună de un termen de șase luni de la includere pentru a reexamina autorizațiile existente pentru produsele de protecție a plantelor care conțin polisulfură de calciu, în scopul de a garanta respectarea dispozițiilor Directivei 91/414/CEE, în special articolul 13, precum și a condițiilor relevante prevăzute în anexa I. După caz, statele membre ar trebui să modifice, să înlocuiască sau să retragă autorizațiile existente, în conformitate cu dispozițiile Directivei 91/414/CEE. Prin derogare de la termenul menționat anterior, ar trebui să fie acordat un termen mai lung pentru prezentarea și evaluarea dosarului complet, prevăzut în anexa III, al fiecărui produs de protecție a plantelor pentru fiecare utilizare preconizată, în conformitate cu principiile uniforme menționate în Directiva 91/414/CEE.

               (9)

               Experiența dobândită din includerile precedente în anexa I la Directiva 91/414/CEE ale substanțelor active evaluate în cadrul Regulamentului (CEE) nr. 3600/92 al Comisiei din 11 decembrie 1992 de stabilire a normelor de punere în aplicare a primei etape a programului de lucru prevăzut la articolul 8 alineatul (2) din Directiva 91/414/CEE a Consiliului privind introducerea pe piață a produselor fitosanitare (7) a arătat că pot interveni dificultăți în interpretarea obligațiilor titularilor de autorizații existente în ceea ce privește accesul la informații. Prin urmare, pentru a se evita noi dificultăți, este necesară clarificarea obligațiilor statelor membre, în special a obligației de a verifica dacă titularul unei autorizații demonstrează posibilitatea de acces la un dosar care respectă cerințele din anexa II la directiva respectivă. Totuși, această clarificare nu impune nicio altă nouă obligație statelor membre sau titularilor autorizațiilor, în raport cu directivele de modificare a anexei I adoptate până în prezent.

               (10)

               Prin urmare, Directiva 91/414/CEE ar trebui modificată în consecință.

               (11)

               Decizia 2008/941/CE prevede neincluderea polisulfurii de calciu și retragerea autorizației acordate pentru produsele de protecție a plantelor care conțin această substanță până la 31 decembrie 2011. Este necesar să se elimine rândul referitor la polisulfura de calciu din anexa la decizia respectivă.

               (12)

               Prin urmare, Decizia 2008/941/CE ar trebui modificată în consecință.

               (13)

               Măsurile prevăzute în prezenta directivă sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTA DIRECTIVĂ:
   Articolul 1
   Anexa I la Directiva 91/414/CEE se modifică în conformitate cu anexa la prezenta directivă.
   Articolul 2
   Se elimină rubrica referitoare la polisulfură de calciu din anexa la Decizia 2008/941/CE.
   Articolul 3
   Statele membre adoptă și publică, până la 30 noiembrie 2011 cel târziu, actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textele acestor acte, precum și un tabel de corespondență între respectivele acte și prezenta directivă.
   Statele membre aplică aceste acte de la 1 decembrie 2011.
   Atunci când statele membre adoptă aceste acte, ele conțin o trimitere la prezenta directivă sau sunt însoțite de o asemenea trimitere cu ocazia publicării lor oficiale. Statele membre stabilesc modalitatea de efectuare a acestei trimiteri.
   Articolul 4
   (1)   Atunci când este necesar, statele membre modifică sau retrag, în conformitate cu Directiva 91/414/CEE, autorizațiile existente pentru produsele de protecție a plantelor care conțin polisulfură de calciu ca substanță activă, până la 30 noiembrie 2011.
   Până la acea dată, statele membre verifică, în special, dacă se respectă condițiile referitoare la polisulfura de calciu din anexa I la respectiva directivă, cu excepția celor din partea B a rubricii corespunzătoare acestei substanțe active, precum și dacă titularul autorizației deține sau are acces la un dosar care îndeplinește cerințele din anexa II la respectiva directivă, în conformitate cu condițiile prevăzute la articolul 13 din aceasta.
   (2)   Prin derogare de la alineatul (1), pentru fiecare produs de protecție a plantelor autorizat care conține polisulfură de calciu fie ca substanță activă unică, fie ca una dintre substanțele active cuprinse în anexa I la Directiva 91/414/CEE până la 30 aprilie 2011 cel târziu, statele membre reevaluează produsul în conformitate cu principiile uniforme prevăzute în anexa VI la Directiva 91/414/CEE, pe baza unui dosar care îndeplinește cerințele din anexa III la respectiva directivă și luând în considerare partea B a rubricii din anexa I la respectiva directivă cu privire la polisulfura de calciu. Pe baza evaluării respective, statele membre determină dacă produsul îndeplinește condițiile menționate la articolul 4 alineatul (1) literele (b), (c), (d) și (e) din Directiva 91/414/CEE.
   În urma acestei determinări, statele membre:

               (a)

               în cazul unui produs care conține polisulfură de calciu ca substanță activă unică, modifică sau retrag autorizația, atunci când este necesar, până la 31 mai 2015 cel târziu; sau

               (b)

               în cazul unui produs care conține polisulfură de calciu ca una dintr-o serie de substanțe active, modifică sau retrag autorizația, atunci când este necesar, până la 31 mai 2015 sau până la data stabilită pentru o astfel de modificare sau de retragere în directiva sau directivele respective care au adăugat substanța sau substanțele relevante în anexa I la Directiva 91/414/CEE, dacă ultima dată este ulterioară celei dintâi.

         Articolul 5
   Prezenta directivă intră în vigoare la 1 iunie 2011.
   Articolul 6
   Prezenta directivă se adresează statelor membre.

      Adoptată la Bruxelles, 13 aprilie 2011.

            Pentru Comisie

            Președintele

         José Manuel BARROSO

      (1)  JO L 230, 19.8.1991, p. 1.

      (2)  JO L 168, 27.6.2002, p. 14.

      (3)  JO L 379, 24.12.2004, p. 13.

      (4)  JO L 335, 13.12.2008, p. 91.

      (5)  JO L 15, 18.1.2008, p. 5.

      (6)  Autoritatea Europeană pentru Siguranța Alimentară; Conclusion on the peer review of the pesticide risk assessment of the active substance lime sulphur (Concluzia reexaminării inter pares a riscului utilizării ca pesticid a substanței active polisulfură de calciu). EFSA Journal 2010; 8(11):1890. [45pp].doi:10.2903/j.efsa.2010.1890. Disponibil online la adresa: www.efsa.europa.eu.

      (7)  JO L 366, 15.12.1992, p. 10.

      ANEXĂ
      Se adaugă următoarea rubrică la sfârșitul tabelului din anexa I la Directiva 91/414/CE:

                     Nr.

                     Denumire comună, numere de identificare

                     Denumire IUPAC

                     Puritate (1)

                     Data intrării în vigoare

                     Expirarea includerii

                     Dispoziții specifice

                     „349

                     Polisulfură de calciu
                     Nr. CAS: 1344-81 - 6
                     Nr. CIPAC: 17

                        Polisulfură de calciu

                     ≥ 290 g/kg

                     1 iunie 2011

                     31 mai 2021

                     PARTEA A
                     Se pot autoriza numai utilizări ca fungicid.
                     PARTEA B
                     Pentru punerea în aplicare a principiilor uniforme prevăzute în anexa VI, se va ține seama de concluziile raportului de reexaminare privind substanța polisulfură de calciu, în special apendicele I și II, în versiunea definitivă elaborată de Comitetul permanent pentru lanțul alimentar și sănătatea animală la 11 martie 2011.
                     În cadrul acestei evaluări generale, statele membre acordă o atenție deosebită:

                                 —

                                 siguranței operatorilor și se asigură de includerea unor măsuri de protecție adecvate în condițiile de autorizare;

                                 —

                                 protecției organismelor acvatice și a artropodelor nevizate și se asigură de includerea unor măsuri de atenuare a riscurilor în condițiile de utilizare, în funcție de necesitate.”

         (1)  Detalii suplimentare privind identitatea și specificațiile substanței active se găsesc în raportul de reexaminare.


title: Directiva delegată 2014/5/UE a Comisiei din 18 octombrie 2013 de modificare, în scopul adaptării la progresul tehnic, a anexei IV la Directiva 2011/65/UE a Parlamentului European și a Consiliului în ceea ce privește o derogare pentru plumbul din aliajele de lipit de pe plăcile cu circuite imprimate, din stratul acoperitor al contactelor componentelor electrice și electronice și din stratul acoperitor al plăcilor cu circuite imprimate, din aliajele de lipit pentru îmbinarea firelor și a cablurilor și din aliajele de lipit pentru conectarea traductorilor și a senzorilor, care sunt utilizate în mod sustenabil la o temperatură sub – 20 °C în condiții normale de funcționare și depozitare  Text cu relevanță pentru SEE

text:
               9.1.2014

               RO

               Jurnalul Oficial al Uniunii Europene

               L 4/53

         DIRECTIVA DELEGATĂ 2014/5/UE A COMISIEI
   din 18 octombrie 2013
   de modificare, în scopul adaptării la progresul tehnic, a anexei IV la Directiva 2011/65/UE a Parlamentului European și a Consiliului în ceea ce privește o derogare pentru plumbul din aliajele de lipit de pe plăcile cu circuite imprimate, din stratul acoperitor al contactelor componentelor electrice și electronice și din stratul acoperitor al plăcilor cu circuite imprimate, din aliajele de lipit pentru îmbinarea firelor și a cablurilor și din aliajele de lipit pentru conectarea traductorilor și a senzorilor, care sunt utilizate în mod sustenabil la o temperatură sub – 20 °C în condiții normale de funcționare și depozitare
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2011/65/UE a Parlamentului European și a Consiliului din 8 iunie 2011 privind restricțiile de utilizare a anumitor substanțe periculoase în echipamentele electrice și electronice (1), în special articolul 5 alineatul (1) litera (a),
   întrucât:

               (1)

               Directiva 2011/65/UE interzice utilizarea plumbului în echipamentele electrice și electronice introduse pe piață.

               (2)

               În prezent, nu este posibilă înlocuirea sau eliminarea plumbului din aliajele de lipit de pe plăcile cu circuite imprimate, din stratul acoperitor al contactelor componentelor electrice și electronice și din stratul acoperitor al plăcilor cu circuite imprimate, din aliajele de lipit pentru îmbinarea firelor și a cablurilor și din aliajele de lipit pentru conectarea traductorilor și a senzorilor, care sunt utilizate în mod sustenabil la o temperatură sub – 20 °C în condiții normale de funcționare și depozitare.

               (3)

               Prin urmare, Directiva 2011/65/UE trebuie modificată în consecință,

         ADOPTĂ PREZENTA DIRECTIVĂ:
   Articolul 1
   Anexa IV la Directiva 2011/65/UE se modifică în conformitate cu anexa la prezenta directivă.
   Articolul 2
   (1)   Statele membre asigură intrarea în vigoare a actelor cu putere de lege și a actelor administrative necesare pentru a se conforma prezentei directive, până cel târziu în ultima zi a celei de a șasea luni de la data intrării în vigoare a acesteia. Statele membre comunică fără întârziere Comisiei textul acestor acte.
   Atunci când statele membre adoptă actele respective, acestea conțin o trimitere la prezenta directivă sau sunt însoțite de o astfel de trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Statele membre comunică Comisiei textul principalelor dispoziții de drept intern pe care le adoptă în domeniul reglementat de prezenta directivă.
   Articolul 3
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene

   Articolul 4
   Prezenta directivă se adresează statelor membre.

      Adoptată la Bruxelles, 18 octombrie 2013.

            Pentru Comisie

            Președintele

         José Manuel BARROSO

      (1)  JO L 174, 1.7.2011, p. 88.

      ANEXĂ
      În anexa IV la Directiva 2011/65/UE se adaugă următorul punct 26:

                     „26.

                     Plumbul din:

                                 —

                                 aliajele de lipit de pe plăcile cu circuite imprimate;

                                 —

                                 stratul acoperitor al contactelor componentelor electrice și electronice și stratul acoperitor al plăcilor cu circuite imprimate;

                                 —

                                 aliajele de lipit pentru îmbinarea firelor și a cablurilor;

                                 —

                                 aliajele de lipit pentru conectarea traductorilor și a senzorilor,

                           care sunt utilizate în mod sustenabil la o temperatură sub – 20 °C în condiții normale de funcționare și depozitare.
                     Expiră la 30 iunie 2021.”


title: Directiva de punere în aplicare 2011/56/UE a Comisiei din 27 aprilie 2011 de modificare a Directivei 91/414/CEE a Consiliului în vederea includerii ciproconazolului ca substanță activă și de modificare a Deciziei 2008/934/CE a Comisiei  Text cu relevanță pentru SEE

text:
               28.4.2011

               RO

               Jurnalul Oficial al Uniunii Europene

               L 108/30

         DIRECTIVA DE PUNERE ÎN APLICARE 2011/56/UE A COMISIEI
   din 27 aprilie 2011
   de modificare a Directivei 91/414/CEE a Consiliului în vederea includerii ciproconazolului ca substanță activă și de modificare a Deciziei 2008/934/CE a Comisiei
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (1), în special articolul 6 alineatul (1),
   întrucât:

               (1)

               Regulamentele (CE) nr. 451/2000 (2) și (CE) nr. 1490/2002 (3) ale Comisiei stabilesc normele de punere în aplicare a etapelor a doua și a treia ale programului de lucru menționat la articolul 8 alineatul (2) din Directiva 91/414/CEE, precum și o listă de substanțe active care urmează să fie evaluate în vederea eventualei lor includeri în anexa I la Directiva 91/414/CEE. Această listă includea ciproconazolul.

               (2)

               În conformitate cu articolul 11e din Regulamentul (CE) nr. 1490/2002, notificatorul și-a retras sprijinul pentru includerea substanței active respective în anexa I la Directiva 91/414/CEE, în termen de două luni de la primirea proiectului de raport de evaluare. În consecință, Decizia 2008/934/CE a Comisiei din 5 decembrie 2008 privind neincluderea anumitor substanțe active în anexa I la Directiva 91/414/CEE a Consiliului, precum și retragerea autorizațiilor pentru produsele de protecție a plantelor care conțin aceste substanțe (4) a fost adoptată privind neincluderea ciproconazolului.

               (3)

               În temeiul articolului 6 alineatul (2) din Directiva 91/414/CEE, notificatorul inițial (denumit în continuare „solicitantul”) a prezentat o nouă cerere solicitând aplicarea procedurii accelerate prevăzute la articolele 14-19 din Regulamentul (CE) nr. 33/2008 al Comisiei din 17 ianuarie 2008 de stabilire a normelor de aplicare a Directivei 91/414/CEE a Consiliului în privința unei proceduri ordinare și a unei proceduri accelerate de evaluare a substanțelor active prevăzute în programul de lucru menționat la articolul 8 alineatul (2) din directiva respectivă, dar care nu au fost incluse în anexa I la aceasta (5).

               (4)

               Cererea a fost transmisă Irlandei, care a fost desemnată stat membru raportor prin Regulamentul (CE) nr. 1490/2002. Perioada de timp pentru procedura accelerată a fost respectată. Specificația substanței active și utilizările propuse sunt identice cu cele care au făcut obiectul Deciziei 2008/934/CE. Cererea este conformă, de asemenea, cu celelalte cerințe de fond și de procedură menționate la articolul 15 din Regulamentul (CE) nr. 33/2008.

               (5)

               Irlanda a evaluat informațiile suplimentare transmise de solicitant și a elaborat un raport suplimentar. Raportul a fost comunicat Autorității Europene pentru Siguranța Alimentară (denumită în continuare „autoritatea”) și Comisiei, la 12 februarie 2010. Autoritatea a comunicat raportul suplimentar celorlalte state membre și solicitantului pentru observații și a transmis Comisiei observațiile primite. În conformitate cu articolul 20 alineatul (1) din Regulamentul (CE) nr. 33/2008 și la cererea Comisiei, la 8 noiembrie 2010, autoritatea a prezentat Comisiei concluzia sa privind ciproconazolul (6). Proiectul de raport de evaluare, raportul suplimentar și concluzia autorității au fost reexaminate de statele membre și de Comisie în cadrul Comitetului permanent pentru lanțul alimentar și sănătatea animală și au fost finalizate la 11 martie 2011, sub forma raportului de reexaminare al Comisiei privind ciproconazolul.

               (6)

               Diferitele examinări efectuate au arătat că produsele de protecție a plantelor care conțin ciproconazol pot îndeplini, în general, cerințele prevăzute la articolul 5 alineatul (1) literele (a) și (b) din Directiva 91/414/CEE, în special în ceea ce privește utilizările examinate și prezentate în raportul de reexaminare al Comisiei. Prin urmare, este necesară includerea ciproconazolului în anexa I, pentru a garanta că, în toate statele membre, autorizațiile pentru produsele de protecție a plantelor care conțin această substanță activă pot fi acordate în conformitate cu dispozițiile directivei menționate anterior.

               (7)

               Fără a aduce atingere acestei concluzii, este necesar să se obțină informații suplimentare privind anumite aspecte specifice. În conformitate cu articolul 6 alineatul (1) din Directiva 91/414/CEE, includerea unei substanțe în anexa I poate face obiectul unor condiții. Prin urmare, este necesar să se ceară solicitantului să transmită informații concludente suplimentare cu privire la relevanța toxicologică a impurităților în specificația tehnică, la metodele de analiză pentru monitorizarea ciproconazolului în sol, în fluidele corporale și în țesuturi, cu privire la reziduurile de derivați metabolici de triazol (DMT) în culturile primare, în culturile de rotație și în produsele de origine animală, precum și cu privire la riscul pe termen lung pentru mamiferele erbivore și la impactul eventual asupra mediului al degradării și/sau transformării preferențiale a amestecului de izomeri.

               (8)

               Înainte de includerea unei substanțe active în anexa I, ar trebui acordat un termen rezonabil pentru a permite statelor membre și părților interesate să se pregătească pentru îndeplinirea noilor cerințe care decurg din această includere.

               (9)

               Fără a aduce atingere obligațiilor prevăzute în Directiva 91/414/CEE ca urmare a includerii unei substanțe active în anexa I, statele membre ar trebui să dispună de un termen de șase luni de la includere pentru a reexamina autorizațiile existente pentru produsele de protecție a plantelor care conțin ciproconazol, în scopul de a asigura respectarea cerințelor prevăzute în Directiva 91/414/CEE, în special la articolul 13, precum și a condițiilor relevante prezentate în anexa I. După caz, statele membre ar trebui să modifice, să înlocuiască sau să retragă autorizațiile existente, în conformitate cu dispozițiile Directivei 91/414/CEE. Prin derogare de la termenul menționat anterior, ar trebui să fie acordat un termen mai lung pentru prezentarea și evaluarea dosarului complet prevăzut în anexa III, corespunzător fiecărui produs de protecție a plantelor pentru fiecare utilizare preconizată, în conformitate cu principiile uniforme prezentate în Directiva 91/414/CEE.

               (10)

               Experiența dobândită din includerile precedente în anexa I la Directiva 91/414/CEE ale substanțelor active evaluate în cadrul Regulamentului (CEE) nr. 3600/92 al Comisiei din 11 decembrie 1992 de stabilire a normelor de punere în aplicare a primei etape a programului de lucru prevăzut la articolul 8 alineatul (2) din Directiva 91/414/CEE a Consiliului privind introducerea pe piață a produselor fitosanitare (7) a arătat că pot interveni dificultăți în interpretarea obligațiilor titularilor de autorizații existente în ceea ce privește accesul la informații. Prin urmare, pentru a se evita noi dificultăți, este necesar să se precizeze obligațiile statelor membre, în special obligația de a verifica dacă titularul unei autorizații demonstrează că are acces la un dosar care respectă cerințele din anexa II la directiva menționată anterior. Această precizare nu impune însă obligații noi statelor membre sau titularilor autorizațiilor, în raport cu directivele de modificare a anexei I adoptate până în prezent.

               (11)

               Prin urmare, Directiva 91/414/CEE ar trebui modificată în consecință.

               (12)

               Decizia 2008/934/CE prevede neincluderea ciproconazolului și retragerea autorizațiilor pentru produsele de protecție a plantelor care conțin această substanță până la 31 decembrie 2011. Este necesar să se elimine rândul referitor la ciproconazol din anexa la decizia menționată anterior.

               (13)

               Prin urmare, Decizia 2008/934/CE ar trebui modificată în consecință.

               (14)

               Măsurile prevăzute în prezenta directivă sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTA DIRECTIVĂ:
   Articolul 1
   Anexa I la Directiva 91/414/CEE se modifică în conformitate cu anexa la prezenta directivă.
   Articolul 2
   Rândul referitor la ciproconazol din anexa la Decizia 2008/934/CE se elimină.
   Articolul 3
   Statele membre adoptă și publică, până la 30 noiembrie 2011 cel târziu, actele cu putere de lege și actele administrative necesare pentru a se conforma prezentei directive. Comisiei îi sunt comunicate de îndată de statele membre textul acestor acte, precum și un tabel de corespondență între aceste acte și prezenta directivă.
   Statele membre aplică aceste acte începând cu 1 decembrie 2011.
   Atunci când statele membre adoptă aceste acte, ele cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   Articolul 4
   (1)   Atunci când este necesar, statele membre modifică sau retrag, în conformitate cu Directiva 91/414/CEE, autorizațiile existente pentru produsele de protecție a plantelor care conțin ciproconazol ca substanță activă, până la 30 noiembrie 2011.
   Până la această dată, statele membre verifică, în special, dacă se respectă condițiile referitoare la ciproconazol din anexa I la directiva menționată anterior, cu excepția celor din partea B a rubricii corespunzătoare acestei substanțe active, precum și dacă titularul autorizației deține un dosar sau are acces la un dosar care îndeplinește cerințele din anexa II la directiva respectivă, conform condițiilor prevăzute la articolul 13 din directivă.
   (2)   Prin derogare de la alineatul (1), pentru fiecare produs de protecție a plantelor autorizat care conține ciproconazol fie ca substanță activă unică, fie ca una dintre substanțele active enumerate în anexa I la Directiva 91/414/CEE până la 31 mai 2011 cel târziu, statele membre reevaluează produsul în conformitate cu principiile uniforme prevăzute în anexa VI la Directiva 91/414/CEE, pe baza unui dosar care îndeplinește cerințele din anexa III la directiva menționată anterior și care ia în considerare partea B a rubricii referitoare la ciproconazol din anexa I la directivă. Pe baza evaluării respective, statele membre stabilesc dacă produsul îndeplinește condițiile prezentate la articolul 4 alineatul (1) literele (b), (c), (d) și (e) din Directiva 91/414/CEE.
   În urma stabilirii acestui fapt, statele membre:

               (a)

               în cazul unui produs care conține ciproconazol ca substanță activă unică, modifică sau retrag autorizația, atunci când este necesar, până la 31 mai 2015 cel târziu; sau

               (b)

               în cazul unui produs care conține ciproconazol ca una dintr-o serie de substanțe active, modifică sau retrag autorizația, atunci când este necesar, până la 31 mai 2015 sau până la data stabilită pentru o astfel de modificare sau de retragere în directiva sau directivele respectivă (respective) care a (au) adăugat substanța sau substanțele relevantă (relevante) în anexa I la Directiva 91/414/CEE, dacă aceasta din urmă este ulterioară celei dintâi date.

         Articolul 5
   Prezenta directivă intră în vigoare la 1 iunie 2011.
   Articolul 6
   Prezenta directivă se adresează statelor membre.

      Adoptată la Bruxelles, 27 aprilie 2011.

            Pentru Comisie

            Președintele

         José Manuel BARROSO

      (1)  JO L 230, 19.8.1991, p. 1.

      (2)  JO L 55, 29.2.2000, p. 25.

      (3)  JO L 224, 21.8.2002, p. 23.

      (4)  JO L 333, 11.12.2008, p. 11.

      (5)  JO L 15, 18.1.2008, p. 5.

      (6)  Autoritatea Europeană pentru Siguranța Alimentară; Conclusion on the peer review of the pesticide risk assessment of the active substance cyproconazole (Concluzia reexaminării inter pares a riscului utilizării ca pesticid a substanței active ciproconazol). EFSA Journal 2010; 8(11):1897. [73 pp.]. doi:10.2903/j.efsa.2010.1897. Document disponibil la adresa de internet: www.efsa.europa.eu

      (7)  JO L 366, 15.12.1992, p. 10.

      ANEXĂ
      Se adaugă următoarea rubrică la sfârșitul tabelului din anexa I la Directiva 91/414/CEE:

                     Nr.

                     Denumire comună, numere de identificare

                     Denumire IUPAC

                     Puritate (1)

                     Data intrării în vigoare

                     Data de expirare a includerii

                     Dispoziții specifice

                     „358

                     Ciproconazol
                     Nr. CAS: 94361-06-5

                     Nr. CIPAC: 600

                     (2RS,3RS;2RS,3SR)-2-(4-clorfenil)-3-ciclopropil-1-(1H-1,2,4-triazol-1-il)butan-2-ol

                     ≥ 940 g/kg

                     1 iunie 2011

                     31 mai 2021

                     PARTEA A
                     Se pot autoriza numai utilizările ca fungicid.
                     PARTEA B
                     Pentru punerea în aplicare a principiilor uniforme prevăzute în anexa VI, se ține seama de concluziile raportului de reexaminare privind ciproconazolul, în special apendicele I și II la aceasta, în forma lor finalizată în cadrul Comitetului permanent pentru lanțul alimentar și sănătatea animală la 11 martie 2011.
                     În această evaluare generală, statele membre acordă o atenție deosebită:

                                 (a)

                                 expunerii prin alimentație a consumatorilor la reziduurile de derivați metabolici de triazol (DMT);

                                 (b)

                                 riscului pentru organismele acvatice.

                           Condițiile de autorizare includ, după caz, măsuri de reducere a riscului.
                     Statele membre în cauză solicită transmiterea de informații concludente privind:

                                 (a)

                                 relevanța toxicologică a impurităților în specificația tehnică;

                                 (b)

                                 metodele de analiză pentru monitorizarea ciproconazolului în sol, în fluidele corporale și în țesuturi;

                                 (c)

                                 reziduurile de derivați metabolici de triazol (DMT) în culturile primare, culturile de rotație și produsele de origine animală;

                                 (d)

                                 riscul pe termen lung pentru mamiferele erbivore;

                                 (e)

                                 impactul eventual asupra mediului al degradării și/sau transformării preferențiale a amestecului de izomeri.

                           Statele membre în cauză se asigură că solicitantul transmite Comisiei informațiile prevăzute la litera (a) până la 1 decembrie 2011, informațiile prevăzute la literele (b), (c) și (d) până la 31 mai 2013, iar informațiile prevăzute la litera (e) în termen de doi ani de la adoptarea orientărilor specifice.”

         (1)  Informații suplimentare privind identitatea și specificația substanței active se găsesc în raportul de reexaminare.


title: Directiva de punere în aplicare 2011/68/UE a Comisiei din 1 iulie 2011 de modificare a Directivelor 2003/90/CE și 2003/91/CE de stabilire a măsurilor de punere în aplicare a articolului 7 din Directivele 2002/53/CE și, respectiv, 2002/55/CE ale Consiliului în ceea ce privește caracteristicile minime de analizat și condițiile minime de verificare a anumitor soiuri de specii de plante agricole și specii de legume  Text cu relevanță pentru SEE

text:
               2.7.2011

               RO

               Jurnalul Oficial al Uniunii Europene

               L 175/17

         DIRECTIVA DE PUNERE ÎN APLICARE 2011/68/UE A COMISIEI
   din 1 iulie 2011
   de modificare a Directivelor 2003/90/CE și 2003/91/CE de stabilire a măsurilor de punere în aplicare a articolului 7 din Directivele 2002/53/CE și, respectiv, 2002/55/CE ale Consiliului în ceea ce privește caracteristicile minime de analizat și condițiile minime de verificare a anumitor soiuri de specii de plante agricole și specii de legume
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2002/53/CE a Consiliului din 13 iunie 2002 privind Catalogul comun al soiurilor de plante agricole (1), în special articolul 7 alineatul (2) literele (a) și (b),
   având în vedere Directiva 2002/55/CE a Consiliului din 13 iunie 2002 privind comercializarea semințelor de legume (2), în special articolul 7 alineatul (2) literele (a) și (b),
   întrucât:

               (1)

               Directivele 2003/90/CE (3) și 2003/91/CE (4) ale Comisiei au fost adoptate pentru a se asigura că soiurile incluse de statele membre în cataloagele naționale sunt conforme cu orientările stabilite de Oficiul Comunitar pentru Soiuri de Plante (OCSP) în ceea ce privește caracteristicile minime de analizat în cadrul verificării diferitelor specii și condițiile minime pentru verificarea soiurilor, în măsura în care au fost stabilite astfel de orientări. În privința altor soiuri, directivele menționate prevăd că trebuie aplicate orientările Uniunii Internaționale pentru Protecția Noilor Soiuri de Plante (UPOV).

               (2)

               Între timp, OCSP a stabilit noi orientări pentru un alt soi sau le-a actualizat pe cele existente.

               (3)

               Prin urmare, Directivele 2003/90/CE și 2003/91/CE ar trebui modificate în consecință.

               (4)

               Măsurile prevăzute în prezenta directivă sunt conforme cu avizul Comitetului permanent pentru semințe și material de înmulțire agricol, horticol și forestier,

         ADOPTĂ PREZENTA DIRECTIVĂ:
   Articolul 1
   Anexele I și II la Directiva 2003/90/CE se înlocuiesc cu textele din partea A a anexei la prezenta directivă.
   Articolul 2
   Anexele la Directiva 2003/91/CE se înlocuiesc cu textele din partea B a anexei la prezenta directivă.
   Articolul 3
   Pentru verificările începute înainte de 1 ianuarie 2012, statele membre pot aplica prevederile Directivelor 2003/90/CE și 2003/91/CE din versiunea aplicabilă înainte de modificarea acestora prin prezenta directivă.
   Articolul 4
   Statele membre adoptă și publică până la 31 decembrie 2011 cel târziu actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textul acestor acte, precum și un tabel de corespondență între respectivele acte și prezenta directivă.
   Statele membre aplică dispozițiile respective de la 1 ianuarie 2012.
   Atunci când statele membre adoptă aceste acte, ele cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   Articolul 5
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.

   Articolul 6
   Prezenta directivă se adresează statelor membre.

      Adoptată la Bruxelles, 1 iulie 2011.

            Pentru Comisie

            Președintele

         José Manuel BARROSO

      (1)  JO L 193, 20.7.2002, p. 1.

      (2)  JO L 193, 20.7.2002, p. 33.

      (3)  JO L 254, 8.10.2003, p. 7.

      (4)  JO L 254, 8.10.2003, p. 11.

      ANEXĂ
      PARTEA A
      „
            ANEXA I

               Lista speciilor menționate la articolul 1 alineatul (2) litera (a) care trebuie să respecte protocoalele de testare ale OCSP

                        Denumire științifică

                        Denumirea comună

                        Protocol OCSP

                           Pisum sativum L.

                        Mazăre furajeră

                        TP 7/2 din 11.3.2010

                           Brassica napus L.

                        Colză (rapiță)

                        TP 36/1 din 25.3.2004

                           Helianthus annuus L.

                        Floarea-soarelui

                        TP 81/1 din 31.10.2002

                           Linum usitatissimum L.

                        In textil/in oleaginos

                        TP 57/1 din 21.3.2007

                           Avena nuda L.

                        Ovăz nud mic, ovăz Hulless

                        TP 20/1 din 6.11.2003

                           Avena sativa L. (inclusiv A. byzantina K. Koch)

                        Ovăz și ovăz roșu

                        TP 20/1 din 6.11.2003

                           Hordeum vulgare L.

                        Orz

                        TP 19/2rev. din 11.3.2010

                           Oryza sativa L.

                        Orez

                        TP 16/1 din 18.11.2004

                           Secale cereale L.

                        Secară

                        TP 58/1 din 31.10.2002

                           xTriticosecale Wittm. ex A. Camus

                        Hibrizi rezultați din încrucișarea unei specii din genul Triticum cu o specie din genul Secale

                        TP 121/2 rev. 1 din 16.2.2011

                           Triticum aestivum L.

                        Grâu

                        TP 3/4 rev. 2 din 16.2.2011

                           Triticum durum Desf.

                        Grâu dur

                        TP 120/2 din 6.11.2003

                           Zea mays L.

                        Porumb

                        TP 2/3 din 11.3.2010

                           Solanum tuberosum L.

                        Cartof

                        TP 23/2 din 1.12.2005

                  Textul acestor protocoale poate fi consultat pe pagina web a OCSP (www.cpvo.europa.eu).

            ANEXA II

               Lista speciilor menționate la articolul 1 alineatul (2) litera (b) care trebuie să respecte orientările UPOV privind testarea

                        Denumire științifică

                        Denumirea comună

                        Orientare UPOV

                           Beta vulgaris L.

                        Sfeclă furajeră

                        TG/150/3 din 4.11.1994

                           Agrostis canina L.

                        Bucățel

                        TG/30/6 din 12.10.1990

                           Agrostis gigantea Roth.

                        Bucățel mare

                        TG/30/6 din 12.10.1990

                           Agrostis stolonifera L.

                        Bucățel cu stoloni

                        TG/30/6 din 12.10.1990

                           Agrostis capillaris L.

                        Bucățel comun

                        TG/30/6 din 12.10.1990

                           Bromus catharticus Vahl

                        Iarbă bromică laxativă

                        TG/180/3 din 4.4.2001

                           Bromus sitchensis Trin.

                        Iarbă bromică sitchensis (obsigă)

                        TG/180/3 din 4.4.2001

                           Dactylis glomerata L.

                        Golomăț

                        TG/31/8 din 17.4.2002

                           Festuca arundinacea Schreber

                        Păiuș înalt

                        TG/39/8 din 17.4.2002

                           Festuca filiformis Pourr.

                        Păiușul oilor, cu frunze mici

                        TG/67/5 din 5.4.2006

                           Festuca ovina L.

                        Păiuș

                        TG/67/5 din 5.4.2006

                           Festuca pratensis Huds.

                        Păiuș de pășune

                        TG/39/8 din 17.4.2002

                           Festuca rubra L.

                        Păiuș roșu

                        TG/67/5 din 5.4.2006

                           Festuca trachyphylla (Hack.) Krajina

                        Păiuș tare

                        TG/67/5 din 5.4.2006

                           xFestulolium Asch. et Graebn.

                        Hibrizi rezultați din încrucișarea unei specii din genul Festuca cu o specie din genul Lolium

                        TG/243/1 din 9.4.2008

                           Lolium multiflorum Lam.

                        Raigras italian

                        TG/4/8 din 5.4.2006

                           Lolium perenne L.

                        Raigras peren

                        TG/4/8 din 5.4.2006

                           Lolium x boucheanum Kunth

                        Raigras hibrid

                        TG/4/8 din 5.4.2006

                           Phleum nodosum L.

                        Timoftică noduroasă

                        TG/34/6 din 7.11.1984

                           Phleum pratense L.

                        Timoftică

                        TG/34/6 din 7.11.1984

                           Poa pratensis L.

                        Firuță

                        TG/33/6 din 12.10.1990

                           Lupinus albus L.

                        Lupin alb

                        TG/66/4 din 31.3.2004

                           Lupinus angustifolius L.

                        Lupin albastru

                        TG/66/4 din 31.3.2004

                           Lupinus luteus L.

                        Lupin galben

                        TG/66/4 din 31.3.2004

                           Medicago sativa L.

                        Lucernă

                        TG/6/5 din 6.4.2005

                           Medicago x varia T. Martyn

                        Lucernă de nisip

                        TG/6/5 din 6.4.2005

                           Trifolium pratense L.

                        Trifoi roșu

                        TG/5/7 din 4.4.2001

                           Trifolium repens L.

                        Trifoi alb

                        TG/38/7 din 9.4.2003

                           Vicia faba L.

                        Bob

                        TG/8/6 din 17.4.2002

                           Vicia sativa L.

                        Măzăriche comună

                        TG/32/6 din 21.10.1988

                           Brassica napus L. var. napobrassica (L.) Rchb.

                        Nap

                        TG/89/6rev. din 4.4.2001 + 1.4.2009

                           Raphanus sativus L. var. oleiformis Pers.

                        Ridiche furajeră

                        TG/178/3 din 4.4.2001

                           Arachis hypogea L.

                        Arahidă

                        TG/93/3 din 13.11.1985

                           Brassica rapa L. var. silvestris (Lam.) Briggs

                        Rapiță sălbatică

                        TG/185/3 din 17.4.2002

                           Carthamus tinctorius L.

                        Șofrănel

                        TG/134/3 din 12.10.1990

                           Gossypium spp.

                        Bumbac

                        TG/88/6 din 4.4.2001

                           Papaver somniferum L.

                        Mac

                        TG/166/3 din 24.3.1999

                           Sinapis alba L.

                        Muștar alb

                        TG/179/3 din 4.4.2001

                           Glycine max (L.) Merrill

                        Boabe de soia

                        TG/80/6 din 1.4.1998

                           Sorghum bicolor (L.) Moench

                        Sorg

                        TG/122/3 din 6.10.1989

                  Textul acestor orientări este disponibil pe site-ul web al UPOV (www.upov.int).
         ”
      PARTEA B
      „
            ANEXA I

               Lista speciilor menționate la articolul 1 alineatul (2) litera (a) care trebuie să respecte protocoalele de testare ale OCSP

                        Denumire științifică

                        Denumirea comună

                        Protocol OCSP

                           Allium cepa L. (grupul Cepa)

                        Ceapă și ceapă eșalotă tip „banană”

                        TP 46/2 din 1.4.2009

                           Allium cepa L. (grupul Aggregatum)

                        Ceapă eșalotă

                        TP 46/2 din 1.4.2009

                           Allium fistulosum L.

                        Ceapă de iarnă

                        TP 161/1 din 11.3.2010

                           Allium porrum L.

                        Praz

                        TP 85/2 din 1.4.2009

                           Allium sativum L.

                        Usturoi

                        TP 162/1 din 25.03.2004

                           Allium schoenopasum L.

                        Arpagic

                        TP 198/1 din 1.4.2009

                           Apium graveolens L.

                        Țelină

                        TP 82/1 din 13.3.2008

                           Apium graveolens L.

                        Țelină de rădăcină

                        TP 74/1 din 13.3.2008

                           Asparagus officinalis L.

                        Sparanghel

                        TP 130/2 din 16.2.2011

                           Beta vulgaris L.

                        Sfeclă roșie, inclusiv sfeclă Cheltenham

                        TP 60/1 din 1.4.2009

                           Brassica oleracea L.

                        Varză creață

                        TP 90/1 din 16.2.2011

                           Brassica oleracea L.

                        Conopidă

                        TP 45/2 din 11.3.2010

                           Brassica oleracea L.

                        Broccoli

                        TP 151/2 din 21.3.2007

                           Brassica oleracea L.

                        Varză de Bruxelles

                        TP 54/2 din 1.12.2005

                           Brassica oleracea L.

                        Gulii

                        TP 65/1 din 25.3.2004

                           Brassica oleracea L.

                        Varză creață de Milano, varză albă, varză roșie

                        TP 48/3 din 16.2.2011

                           Brassica rapa L.

                        Varză chinezească

                        TP 105/1 din 13.3.2008

                           Capsicum annuum L.

                        Ardei iute

                        TP 76/2 din 21.3.2007

                           Cichorium endivia L.

                        Cicoare creață și scarola

                        TP 118/2 din 1.12.2005

                           Cichorium intybus L.

                        Cicoare industrială

                        TP 172/2 din 1.12.2005

                           Cichorium intybus L.

                        Cicoare witloof (andivă)

                        TP 173/1 din 25.3.2004

                           Citrullus lanatus (Thumb.) Matsum. et Nakai

                        Pepene verde

                        TP 142/1 din 21.3.2007

                           Cucumis melo L.

                        Pepene galben

                        TP 104/2 din 21.3.2007

                           Cucumis sativus L.

                        Castravete cu fruct semilung și lung și castravete cu fruct scurt

                        TP 61/2 din 13.3.2008

                           Cucurbita pepo L.

                        Dovleac

                        TP 119/1 din 25.3.2004

                           Cynara cardunculus L.

                        Anghinare și cardon

                        TP 184/1 din 25.3.2004

                           Daucus carota L.

                        Morcov și morcov furajer

                        TP 49/3 din 13.3.2008

                           Foeniculum vulgare Mill.

                        Fenicul

                        TP 183/1 din 25.3.2004

                           Lactuca sativa L.

                        Salată

                        TP 13/5 din 16.2.2011

                           Lycopersicon esculentum Mill.

                        Roșie

                        TP 44/3 din 21.3.2007

                           Petroselinum crispum (Mill.) Nyman ex A. W. Hill

                        Pătrunjel

                        TP 136/1 din 21.3.2007

                           Phaseolus coccineus L.

                        Fasole de Spania

                        TP 9/1 din 21.3.2007

                           Phaseolus vulgaris L.

                        Fasole pitică și fasole urcătoare

                        TP 12/3 din 1.4.2009

                           Pisum sativum L. (partim)

                        Mazăre cu bob zbârcit, mazăre cu bob neted și mazăre dulce

                        TP 7/2 din 11.3.2010

                           Raphanus sativus L.

                        Ridiche

                        TP 64/1 din 27.3.2002

                           Solanum melongena L.

                        Pătlăgea vânătă

                        TP 117/1 din 13.3.2008

                           Spinacia oleracea L.

                        Spanac

                        TP 55/3 din 11.3.2010

                           Valerianella locusta (L.) Laterr.

                        Fetică

                        TP 75/2 din 21.3.2007

                           Vicia faba L. (partim)

                        Bob

                        TP Bob/1 din 25.3.2004

                           Zea mays L. (partim)

                        Porumb zaharat și porumb de floricele

                        TP 2/3 din 11.3.2010

                  Textul acestor protocoale poate fi consultat pe pagina web a OCSP (www.cpvo.europa.eu).

            ANEXA II

               Lista speciilor menționate la articolul 1 alineatul (2) litera (b) care trebuie să respecte orientările UPOV privind testarea

                        Denumire științifică

                        Denumirea comună

                        Orientare UPOV

                           Beta vulgaris L.

                        Sfeclă de pețiol sau mangold

                        TG/106/4 din 31.3.2004

                           Brassica rapa L.

                        Nap

                        TG/37/10 din 4.4.2001

                           Cichorium intybus L.

                        Cicoare cu frunze late (cicoare italiană)

                        TG/154/3 din 18.10.1996

                           Cucurbita maxima Duchesne

                        Dovleac comestibil

                        TG/155/4rev. din 28.3.2007 + 1.4.2009

                           Raphanus sativus L.

                        Ridiche neagră

                        TG/63/6 din 24.3.1999

                           Rheum rhabarbarum L.

                        Rubarbă

                        TG/62/6 din 24.3.1999

                           Scorzonera hispanica L.

                        Scorționeră

                        TG/116/4 din 24.3.2010

                  Textul acestor orientări este disponibil pe site-ul web al UPOV (www.upov.int).
         ”


title: Directiva delegată (UE) 2015/13 a Comisiei din 31 octombrie 2014 de modificare a anexei III la Directiva 2014/32/UE UE a Parlamentului European și a Consiliului în ceea ce privește domeniul de valori pentru debit al apometrelor  Text cu relevanță pentru SEE

text:
               7.1.2015

               RO

               Jurnalul Oficial al Uniunii Europene

               L 3/42

         DIRECTIVA DELEGATĂ (UE) 2015/13 A COMISIEI
   din 31 octombrie 2014
   de modificare a anexei III la Directiva 2014/32/UE UE a Parlamentului European și a Consiliului în ceea ce privește domeniul de valori pentru debit al apometrelor
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2014/32/UE a Parlamentului European și a Consiliului din 26 februarie 2014 privind armonizarea legislației statelor membre referitoare la punerea la dispoziție pe piață a mijloacelor de măsurare (1), în special articolul 47 litera (b),
   întrucât:

               (1)

               Directiva 2014/32/UE stabilește cerințele pe care anumite instrumente de măsură trebuie să le satisfacă în vederea introducerii lor pe piață și/sau punerii lor în folosință pentru sarcini de măsurare specifice prevăzute de statele membre.

               (2)

               Prima dintre cerințele specifice privind apometrele (cerința 1) inclusă în anexa III la Directiva 2014/32/UE se referă la o condiție nominală de funcționare pentru domeniul de valori pentru debit Q3/Q1 ≥ 10.

               (3)

               La 31 octombrie 2011 a intrat în vigoare o actualizare a standardului EN 14154, care a inclus domeniul de valori pentru debit Q3/Q1 ≥ 40. Standardul EN 14154 revizuit reflectă standardul internațional. El este mai exigent în ceea ce privește domeniul de valori pentru debit decât cerințele specifice stabilite în anexa III la Directiva 2014/32/UE și duce la măsurători mai precise.

               (4)

               Înainte de introducerea domeniului de valori pentru debit Q3/Q1 ≥ 10 prin intermediul Directivei 2004/22/CE a Parlamentului European și a Consiliului (2) privind mijloacele de măsurare, în toate statele membre se aplica standardul internațional OIML, care conținea deja o cerință privind un domeniu de valori pentru debit de Q3/Q1 ≥ 40. Ca rezultat al dispozițiilor tranzitorii prevăzute la articolul 50 alineatul (2) din Directiva 2014/32/UE, majoritatea apometrelor introduse în prezent pe piață sunt deja în conformitate cu cerința privind Q3/Q1 ≥ 40.

               (5)

               Apometrele având domeniul de valori pentru debit de Q3/Q1 ≥ 10 ar putea fi considerabil mai ieftine decât cele care îndeplinesc cerințele standardului EN 14154 (Q3/Q1 ≥ 40). Punctul 10 din anexa III la Directiva 2014/32/UE lasă la latitudinea serviciului de utilitate publică sau a persoanei legal desemnate pentru instalarea apometrului să determine, printre altele, ce nivel de domeniu de valori pentru debit este corespunzător pentru măsurarea precisă a consumului prevăzut sau previzibil (3). Prin urmare, apometrele care nu sunt conforme cu standardul EN 14154 pentru domeniul de valori pentru debit, dar sunt conforme cu cerințele stabilite în anexa III la Directiva 2014/32/UE pot fi instalate. Totuși, această situație ar putea crește riscul de erori în facturile clienților, care ar rezulta în urma unei măsurări mai puțin precise a apometrului.

               (6)

               Domeniul de valori pentru debit de Q3/Q1 ≥ 40 reprezintă stadiul actual al tehnologiei reflectat în actualul standard internațional și în practica de fabricație actuală, precum și calitatea minimă disponibilă în prezent pe piața din Uniune. Acesta prevede măsurători mai precise, asigurând astfel un nivel mai ridicat de protecție a consumatorilor. Întrucât domeniul de valori pentru debit de Q3/Q1 ≥ 40 a reprezentat timp îndelungat și reprezintă încă nivelul minim instalat de pe piață, conformitatea nu implică costuri adiționale pentru utilizatori.

               (7)

               Decizia 2014/32/UE ar trebui modificată în consecință,

         ADOPTĂ PREZENTA DIRECTIVĂ:
   Articolul 1
   La anexa III la Directiva 2014/32/UE, punctul 1 se înlocuiește cu următorul text:

                  „1.

                  Domeniul de valori pentru debitul apei.
                  Valorile pentru domeniul de valori pentru debit trebuie să îndeplinească următoarele condiții:

                              Q3/Q1 ≥ 40

                              Q2/Q1 = 1,6

                              Q4/Q3 = 1,25”

   Articolul 2
   (1)   Statele membre adoptă și publică, până la 19 aprilie 2016, actele cu putere de lege și actele administrative necesare pentru a se conforma prezentei directive. Statele membre comunică Comisiei textul acestor acte.
   Statele membre aplică aceste acte începând cu 20 aprilie 2016.
   Atunci când statele membre adoptă aceste acte, ele cuprind o trimitere la prezenta directivă sau sunt însoțite de o astfel de trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Statele membre comunică Comisiei textul principalelor dispoziții de drept intern pe care le adoptă în domeniul reglementat de prezenta directivă.
   Articolul 3
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
   Articolul 4
   Prezenta directivă se adresează statelor membre.

      Adoptată la Bruxelles, 31 octombrie 2014.

            Pentru Comisie

            Președintele

         José Manuel BARROSO

      (1)  JO L 96, 29.3.2014, p. 149.

      (2)  Directiva 2004/22/CE a Parlamentului European și a Consiliului din 31 martie 2004 privind mijloacele de măsurare (JO L 135, 30.4.2004, p. 1).

      (3)  A se vedea punctul 10 din anexa III la Directiva 2014/32/UE.